**ΠΡΟΔΙΑΓΡΑΦΗ ΕΝΟΠΛΩΝ ΔΥΝΑΜΕΩΝ**

ΠΕΔ - Α - ΕΚΔΟΣΗ 1η

ΕΛΑΙΟ ΛΙΠΑΝΣΕΩΣ ΝΑΥΤΙΚΩΝ ΠΕΤΡΕΛΑΙΟΚΙΝΗΤΗΡΩΝ

ΕΣΩΤΕΡΙΚΗΣ ΚΑΥΣΕΩΣ SAE 40

2024

 ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΕΘΝΙΚΗΣ ΑΜΥΝΑΣ

ΑΔΙΑΒΑΘΜΗΤΟ

ΑΝΑΡΤΗΤΕΑ ΣΤΟ ΔΙΑΔΙΚΤΥΟ

ΠΙΝΑΚΑΣ ΠΕΡΙΕΧΟΜΕΝΩΝ

[1. ΠΕΔΙΟ ΕΦΑΡΜΟΓΗΣ - 3 -](#_Toc171936402)

[2. ΣΧΕΤΙΚΑ ΕΓΓΡΑΦΑ - 3 -](#_Toc171936403)

[3. ΤΑΞΙΝΟΜΗΣΗ - 3 -](#_Toc171936404)

[4. ΤΕΧΝΙΚΑ ΧΑΡΑΚΤΗΡΙΣΤΙΚΑ - 4 -](#_Toc171936405)

[5. ΑΠΑΙΤΗΣΕΙΣ ΣΥΜΜΟΡΦΩΣΗΣ ΕΦΟΔΙΟΥ - 8 -](#_Toc171936406)

[6. ΛΟΙΠΕΣ ΑΠΑΙΤΗΣΕΙΣ - 10 -](#_Toc171936407)

[7. ΠΕΡΙΕΧΟΜΕΝΟ ΦΑΚΕΛΟΥ ΤΕΧΝΙΚΗΣ ΠΡΟΣΦΟΡΑΣ - 11 -](#_Toc171936408)

[8. ΑΠΑΡΑΒΑΤΟΙ ΟΡΟΙ - 14 -](#_Toc171936409)

[9. ΔΙΑΦΟΡΑ - 14 -](#_Toc171936410)

[10. ΠΡΟΤΑΣΕΙΣ ΒΕΛΤΙΩΣΗΣ ΤΗΣ ΠΕΔ - 14 -](#_Toc171936411)

# 1. ΠΕΔΙΟ ΕΦΑΡΜΟΓΗΣ

 Το έλαιο λιπάνσεως ναυτικών πετρελαιοκινητήρων εσωτερικής καύσεως SAE 40 , που περιγράφεται σε αυτήν την προδιαγραφή, προορίζεται να χρησιμοποιηθεί σε Πολεμικά Πλοία του ΠΝ, σύμφωνα με τα καθοριζόμενα στις διαταγές λιπάνσεως και τις οδηγίες του κατασκευαστή του κάθε μέσου.

# 2. ΣΧΕΤΙΚΑ ΕΓΓΡΑΦΑ

## 2.1 Η προδιαγραφή MIL-PRF-2104L.

##  2.2 Tο ΦΕΚ 630/B/12-5-2005 «Απαιτήσεις, όροι κυκλοφορίας και μέθοδοι ελέγχου των λιπαντικών μηχανών εσωτερικής καύσης».

##  2.3 Tα πρότυπα ΕΛΟΤ, ASTM και ISO και για τις μεθόδους ελέγχου.

##  2.4 Η προδιαγραφή ΕΛΟΤ ΕΝ ISO 3170 για τις διαδικασίες δειγματοληψίας.

##  2.5 H προδιαγραφή ΠΕΔ-Α-00089/ΥΠΕΘΑ/2015/Εκδ 1η (ΧΑΛΥΒΔΙΝΑ ΒΑΡΕΛΙΑ ΜΗ ΜΕΤΑΚΙΝΟΥΜΕΝΗΣ ΚΕΦΑΛΗΣ).

 2.6 Ο Κανονισμός (ΕΚ) αριθ. 1907/2006 του Ευρωπαϊκού Κοινοβουλίου, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH).

 2.7 Η STANAG AFLP 1135 «Interchangeability of Fuels, Lubricants and Associated Products Used by the Armed Forces of the North Atlantic Treaty Nations».

# 3. ΤΑΞΙΝΟΜΗΣΗ

##  3.1 Το έλαιο SAE-40, (Military Symbol OE/HDO 40) προορίζεται να χρησιμοποιηθεί, σύμφωνα με της οδηγίες των κατασκευαστών, για τη λίπανση των ναυτικού τύπου πετρελαιοκινητήρων (κυρίων μηχανών πρόωσης, ηλεκτρομηχανών) και μειωτήρων των Πολεμικών Πλοίων του ΠΝ και να ικανοποιεί τις τεχνικές οδηγίες λιπάνσεως αυτών. Ανήκει στην κλάση ACODE NATO 9150 και φέρει κωδικό CPV (Common Procurement Vocabulary) 09211100-1 με περιγραφή «Έλαια Κινητήρων».

##  3.2 Η ταξινόμηση κατά βαθμό ιξώδους (SAE) και σύμφωνα με το American Petroleum Institute (API) είναι σύμφωνα με τον Πίνακα 1:

**Πίνακας 1**

|  |  |
| --- | --- |
| Βαθμός Ιξώδους (SAE) | 40 |
| Κατηγορία API | CH-4 |

# 4. ΤΕΧΝΙΚΑ ΧΑΡΑΚΤΗΡΙΣΤΙΚΑ

## 4.1 Ορισμός Εφοδίου

 Τα βασικά έλαια για την παραγωγή του ελαίου SAE-40 πρέπει να προέρχονται από καλά διυλισμένα κλάσματα πετρελαίου ή από συνθετικά υλικά και μίγματα αυτών και να αναμιγνύονται με πρόσθετα, κατάλληλης σύστασης και περιεκτικότητας, έτσι ώστε το τελικό προϊόν να ανταποκρίνεται πλήρως στις απαιτήσεις της παρούσας προδιαγραφής. Τα κλάσματα του πετρελαίου μπορεί να είναι πρωτογενή ή να προέρχονται, εξ’ ολοκλήρου ή εν μέρει, από αναδιύλιση χρησιμοποιηθέντων ελαίων και να έχουν τις ιδιότητες του καλά διυλισμένου βασικού ελαίου.

## 4.2 Τεχνικές απαιτήσεις

 4.2.1 Γενικά

 Το έλαιο θα πρέπει να:

4.2.1.1 Μην περιέχει ανόργανα οξέα ή ανόργανες βάσεις, πολυχλωριωμένα διφαινύλια, τοξικές ή καρκινογόνες ουσίες και η χρήση του να μην έχει δυσμενείς επιπτώσεις στη δημόσια υγεία και στο περιβάλλον.

4.2.1.2Καλύπτει τις απαιτήσεις ταξινόμησης της ανωτέρω παραγράφου 3 καθώς και τις απαιτήσεις φυσικοχημικών χαρακτηριστικών και μηχανικών δοκιμών του Πίνακα 2 :

**Πίνακας 2**

|  |  |  |  |  |
| --- | --- | --- | --- | --- |
| **Α/Α** | **ΙΔΙΟΤΗΤΕΣ** | **ΜΟΝΑΔΑ ΜΕΤΡΗΣΗΣ** | **ΟΡΙΑ** | **ΜΕΘΟΔΟΣ ΕΛΕΓΧΟΥ** |
| 1 | Εμφάνιση  |  | Ομογενές, καθαρό, ελεύθερο ορατού ύδατος, σωματιδίων εν αιώρηση και ιζήματος | Οπτική Εξέταση |
| 2 | Πυκνότητα στους 15ºC (Density at 15ºC) | kg/m³ | Να αναφέρεται | ΕΛΟΤ ΕΝ ISO 3675, 12185ASTM D287, D1298, D4052 |
| 3 | Κινηματικό Ιξώδες στους 40 οC(Kinematic Viscosity at 40 οC) | mm2s-1 | Να αναφέρεται | ΕΛΟΤ ΕΝ ISO 3104,ASTM D445, D7042 |
| 4 | Κινηματικό Ιξώδες στους 100 οC(Kinematic Viscosity at 100 οC) | mm2s-1 | 12,5 - 16,3 | ΕΛΟΤ ΕΝ ISO 3104,ASTM D445, D7042 |
| 5 | Δείκτης Ιξώδους(Viscosity Index) |  | min 90 | ΕΛΟΤ ISO 2909,ASTM D2270 |
| 6 | Ιξώδες υψηλού ρυθμού διάτµησης στους 150 οC(High-temperature/high-shear viscosity at 150 οC) | mPa∙s | min 3,7 | ASTM D4683, D4741,D5481 |
| 7 | Σημείο Ροής(Pour Point) | οC | max -15 | ΕΛΟΤ ISO 2909,ASTM D97 |
| 8 | Σημείο Ανάφλεξης(Flash Point) | οC | min 225 | ΕΛΟΤ ISO 2592,ASTM D92 |
| 9 | Χαρακτηριστικά αφρισμού (Foaming Characteristics):Τάση/Σταθερότητα:(Tendency/Stability)(i) Σειρές Ι,ΙΙΙ (Sequence I,ΙΙΙ) (στους 24 οC)(ii) Σειρά ΙΙ (Sequence II)(στους 93,5 οC ) | mlml | max 30/0max 24/0 | ΕΛΟΤ ISO 6247ASTM D892 |
| 10 | Δυνατότητα μεταφοράςφορτίου (Load carrying capacity):FZG Gear Test Rig | Failure Load Stage | min 11 | ASTM D5182DIN 51354 |
| 11 | Θειική Τέφρα(Ash Sulphated) |  % m/m | max 1,5 | ΕΛΟΤ ISO 3987ASTM D874 |
| 12 | Αριθμός Ολικής Αλκαλικότητας(Total Base Number) TBN | mg KOH/gr | min 8 | ΕΛΟΤ ISO 3771ASTM D2896 |
| 13 | Θείο (S)Φώσφορος (P)Ασβέστιο (C)Άζωτο (Ν)Μαγνήσιο (Μg) | mg/Kg | Να αναφέρονται | ASTM D4927, D6481, D4294 |
| 14 | Χλώριο (Cl) | mg/Kg | max 150 | ASTM D4927, D6481, D4294 |
| 15 | Ψευδάργυρος (Zn) | % m/m | Αναφορά ως παράγραφο 4.2.3max 0,035 | ASTM D4927, D6481, D4294 |

 4.2.3 Όσον αφορά την ύπαρξη ψευδαργύρου, να διευκρινίζεται αν προέρχεται από χημικές ενώσεις δι-αλκυλο-διθειο-φωσφορικού, ή ως δι-αρυλο-διθειο-φωσφορικού ψευδάργυρου ή ως συνδυασμός τους.

## 4.3 Φυσικοχημικά χαρακτηριστικά καυσίμου

 Τo χρησιμοποιούμενο καύσιμο στους πετρελαιοκινητήρες των Πολεμικών Πλοίων, είναι προδιαγραφής STANAG AFLP-1385 με κωδικό ΝΑΤΟ F-76 και περιεκτικότητα σε θείο (Sulphur content): 0,05 έως 0,1 % w/w.

## 4.4 Συσκευασία

 4.4.1 Το έλαιο SAE-40 πρέπει να παραδίδεται:

 4.4.1.1 Χύδην.

 4.4.1.2 Σε συσκευασία (βαρέλια καινούργια ή ανακαινισμένα).

 4.4.2 Σε περίπτωση που η Στρατιωτική Υπηρεσία ζητήσει από τον προμηθευτή την παράδοση του ελαίου σε καινούργια βαρέλια, τότε αυτά θα πρέπει να είναι σύμφωνα με την προδιαγραφή ΠΕΔ-Α-00089/ΥΠΕΘΑ/2015/Εκδ 1η.

 4.4.3 Τα έξοδα μεταφοράς των βαρελιών, ως και οι δαπάνες επιλογής, καθαρισμού ανακαινίσεως, γεμίσματος, και επισημάνσεως αυτών, πρέπει να περιλαμβάνονται στις προσφερόμενες τιμές.

 4.4.4 Τα βυτιοφόρα οχήματα μεταφοράς των χύδην ποσοτήτων και τα έξοδα μεταφοράς, πρέπει να περιλαμβάνονται στις προσφερόμενες τιμές.

## 4.5 Επισήμανση

 4.5.1 Η επισήμανση των συσκευασιών να γίνεται:

 4.5.1.1 Στην επιφάνεια των βαρελιών που βρίσκονται τα πώματα.

 4.5.1.2 Μετά την πλήρωσή της και αφού πρώτα έχει καθαριστεί πολύ καλά η επιφάνεια αυτή.

 4.5.1.3 Με έναν από τους παρακάτω δύο τρόπους, ο οποίος θα καθορίζεται κάθε φορά στη διακήρυξη του διαγωνισμού ή στο αίτημα οικονομικής προσφοράς προμήθειας του ελαίου SAE-40 και με ταυτόχρονη ικανοποίηση της απαίτησης, οι γραμματοσειρές των ενδείξεων να είναι παράλληλες στη νοητή γραμμή που ενώνει τα δυο πώματα :

 4.5.1.3.1 Με απευθείας αναγραφή με άσπρα κεφαλαία γράμματα, διαστάσεων 0,020 μ ύψους και 0,010 μ πλάτους, των ενδείξεων της υποπαραγράφου 4.5.2.

 4.5.1.3.2 Με επικόλληση αδιάβροχης λευκής αυτοκόλλητης ετικέτας από πολυπροπυλένιο (ΡΡ), διαστάσεων τουλάχιστον (15 Χ 21) cm, στην οποία έχουν τυπωθεί με κεφαλαία μαύρα γράμματα διαστάσεων τουλάχιστον (0,007 μ ύψους Χ 0,005 μ πλάτους), οι ενδείξεις της υποπαραγράφου 4.5.2.

 4.5.2 Η επισήμανση των συσκευασιών να είναι τουλάχιστον:

 Πολεμικό Ναυτικό:

 Περιγραφή Προϊόντος:

 Προδιαγραφή: ΠΕΔ

 Αριθμός Παρτίδας:

 Ημερομηνία Πλήρωσης:

 Προμηθεύτρια Εταιρεία:

 Περιεχόμενο σε κιλά/λίτρα:

 Σημάνσεις Ασφαλείας και Χρήσης: (Εφόσον απαιτούνται).

 4.5.3 Υπόδειγμα επισημάνσεων όπως παρακάτω:

ΠΝ

ΕΛΑΙΟ SAE-40

 ΠΕΔ

 12345678901234

13-10-2024

«ΕΠΩΝΥΜΙΑ ΕΤΑΙΡΕΙΑΣ»

185 ΚΙΛΑ - 208 ΛΙΤΡΑ

 4.5.4 Στην περίπτωση που απαιτείται, επικολλάται στο πάνω μέρος της αριστερής παράπλευρης επιφάνειάς τους και παράλληλα με το επίπεδο που διέρχεται από τα δύο πώματα, αδιάβροχη λευκή αυτοκόλλητη ετικέτα από πολυπροπυλένιο (ΡΡ), στην οποία έχουν τυπωθεί οι Σημάνσεις Ασφαλείας και Χρήσης, που προβλέπονται από την εθνική νομοθεσία και τη νομοθεσία της Ευρωπαικής Ένωσης και αναγράφονται στο Δελτίο Δεδομένων Ασφαλείας (Material Safety Data Sheet) του παραδιδόμενου ελαίου.

# 5. ΑΠΑΙΤΗΣΕΙΣ ΣΥΜΜΟΡΦΩΣΗΣ ΕΦΟΔΙΟΥ

##  5.1 Συνοδευτικά Έγγραφα/Πιστοποιητικά

 Κατά την παράδοση του ελαίου SAE-40, αυτό να συνοδεύεται από τα παρακάτω:

 5.1.1 Δελτίο χημικής ανάλυσης.

 5.1.2 Δελτίο Δεδομένων Ασφαλείας (Material Safety Data Sheet – MSDS).

 5.1.3 Υπεύθυνη δήλωση στην οποία να αναγράφεται ότι το παραδιδόμενο έλαιο πληροί τα φυσικοχημικά χαρακτηριστικά και τiς μηχανικές ιδιότητες του Πίνακα 2 της υποπαραγράφου 4.2.1.2.

 5.1.4 Έγκυρο πιστοποιητικό καταλληλόλητας του ελαίου «Oil Category 2» για μηχανές MTU, από την εταιρεία Rolls Royce Solutions Gmbh (mtu solutions).

 5.1.5 Οπτικό δίσκο (cd) με το φάσμα IR του παραδιδόμενου ελαίου.

 5.1.6 Υπεύθυνη δήλωση του προμηθευτή ότι δεσμεύεται για την αποστολή, όποτε του ζητηθεί :

 5.1.6.1 Κατάλογος στον οποίο αναφέρονται τα ποσοστά των χρησιμοποιούμενων προσθέτων, οι εμπορικές τους ονομασίες και ο/οι προμηθευτής/ες από τον/τους οποίο/ους έγινε η προμήθεια τους.

 5.1.6.2 Τα Δελτία Δεδομένων Ασφαλείας (Material Safety Data Sheet – MSDS) των χρησιμοποιούμενων προσθέτων για την παραγωγή του ελαίου.

##  5.2 Επιθεωρήσεις/Δοκιμές

 5.2.1 Η δειγματοληψία διενεργείται από την επιτροπή παραλαβής κατά την παράδοση του ελαίου SAE-40 και γίνεται σύμφωνα με το πρότυπο ΕΛΟΤ ΕΝ ISO 3170.

5.2.2 Διενεργούμενοι έλεγχοι

 5.2.2.1 Μακροσκοπικός Έλεγχος

 Η επιτροπή παραλαβής ελέγχει τη συμφωνία του παραδιδόμενου ελαίου με τις απαιτήσεις που αναγράφονται στις παραγράφους 4.4 και 4.5 της παρούσας προδιαγραφής και το καθαρό βάρος του παραδιδόμενου ελαίου.

 5.2.2.2 Εργαστηριακός Έλεγχος

 Το Χημείο ΝΣ/ΔΚ ελέγχει τα φυσικοχημικά χαρακτηριστικά και τις μηχανικές ιδιότητες του παραδιδόμενου ελαίου, σύμφωνα με τις δυνατότητές του.

.

# 6. ΛΟΙΠΕΣ ΑΠΑΙΤΗΣΕΙΣ

## 6.1 Το έλαιο SAE-40 να είναι προσφάτου παραγωγής και να θεωρείται ποιοτικά αποδεκτό μόνο εφόσον έχει παραχθεί προ εξαμήνου από την ημερομηνία παράδοσης.

## 6.2 Τα έλαιο SAE-40 πρέπει να διατηρεί αναλλοίωτα τα φυσικοχημικά χαρακτηριστικά και τις απαιτήσεις μηχανικών δοκιμών του Πίνακα 2 της υποπαραγράφου 4.2.1.2, για 4 τουλάχιστον χρόνια, από την ημερομηνία της οριστικής παραλαβής του. Σε περίπτωση που αλλοιωθούν τα φυσικοχημικά χαρακτηριστικά του ελαίου, μέσα στο ανωτέρω διάστημα της προσφερόμενης εγγύησης και εφόσον η αλλοίωση δεν οφείλεται στην Υπηρεσία, το εν λόγω εφόδιο αντικαθίσταται με ευθύνη του προμηθευτή, χωρίς καμία επιβάρυνση της Υπηρεσίας.

## 6.3 Η παράδοση του ελαίου SAE-40 πρέπει να πραγματοποιείται με μέριμνα και έξοδα του προμηθευτή, σύμφωνα με τα καθοριζόμενα στις παραγράφους 4.4 και 4.5 και με βάση τη διακήρυξη του διαγωνισμού ή το αίτημα οικονομικής προσφοράς.

## 6.4 Οι ετικέτες σήμανσης των συσκευασιών ελαίου SAE-40 (υποπαράγραφος 4.5.1.3.2 της παρούσας προδιαγραφής) δεν πρέπει να αλλοιώνονται ή αποκολλώνται λόγω της επίδρασης των περιβαλλοντικών συνθηκών (ήλιος, βροχή ,άνεμος κλπ) ή των αποθηκευμένων σε αυτές εφοδίων, για χρονικό διάστημα τουλάχιστον 4 χρόνων, από την ημερομηνία οριστικής παραλαβής.

## 6.5 Σε περίπτωση αλλοίωσης ή αποκόλλησης των ετικετών μέσα στο ανωτέρω διάστημα της προσφερόμενης εγγύησης, όχι με υπαιτιότητα της Υπηρεσίας, αυτές αντικαθίστανται με ευθύνη του προμηθευτή, χωρίς καμία επιβάρυνση της Υπηρεσίας.

# 7. ΠΕΡΙΕΧΟΜΕΝΟ ΦΑΚΕΛΟΥ ΤΕΧΝΙΚΗΣ ΠΡΟΣΦΟΡΑΣ

##  7.1 Λεπτομερής περιγραφή του προσφερόμενου ελαίου λιπάνσεως ναυτικών πετρελαιοκινητήρων εσωτερικής καύσης SAE-40, μαζί με πίνακα που να αναγράφει τις τιμές των φυσικοχημικών χαρακτηριστικών και των μηχανικών δοκιμών όπως περιγράφονται στον Πίνακα 2 της υποπαραγράφου 4.2.1.2.

##  7.2 Πιστοποιητικό ISO 9001 του παρασκευαστή.

##  7.3 Δελτίο Δεδομένων Ασφαλείας (Material Safety Data Sheet – MSDS) του προσφερόμενου ελαίου.

##  7.4 Φύλλο Συμμόρφωσης σύμφωνα με το υπόδειγμα ΕΝΤΥΠΟ-ΣΥΜΜΟΡΦΩΣΗΣ-ΠΡΟΣ-ΠΕΔ που βρίσκεται αναρτημένο στον στο σύνδεσμο :

## <https://prodiagrafes.army.gr/chrisima-entypa>

##  Διευκρινίζεται ότι η κατάθεση του φύλλου συμμόρφωσης δεν απαλλάσσει τους προμηθευτές, από την υποχρέωση υποβολής των κατά περίπτωση δικαιολογητικών, που καθορίζονται με την παρούσα προδιαγραφή.

##  7.5 Έγκυρο πιστοποιητικό καταλληλόλητας του ελαίου «Oil Category 2» για μηχανές MTU, από την εταιρεία Rolls Royce Solutions Gmbh (mtu solutions), λόγω του ότι η πλειονότητα των εγκατεστημένων μηχανών στα πλοία του ΠΝ είναι αυτής της εταιρείας.

##  7.6 Υπεύθυνη δήλωση στην οποία να δηλώνονται τα παρακάτω, που αφορούν το προσφερόμενο έλαιο:

 7.6.1 Καλύπτει τις απαιτήσεις του Πίνακα 2 της υποπαραγράφου 4.2.1.2 όσον αφορά τα φυσικοχημικά χαρακτηριστικά και τις μηχανικές δοκιμασίες.

 7.6.2 Καλύπτει τις απαιτήσεις της κατηγορίας ταξινόμησης CH-4 (για λιπαντικά μηχανών εσωτερικής καύσης SAE 40) κατά API.

 7.6.3 Είναι κατάλληλο για χρήση σε ναυτικούς πετρελαιοκινητήρες, των οποίων η προδιαγραφή του χρησιμοποιούμενου καυσίμου περιγράφεται στην παράγραφο 4.3.

 7.6.4 Ο Αριθμός Καταλόγου της Διεύθυνσης Πετροχημικών του Γενικού Χημείου του Κράτους που είναι καταχωρημένο το προσφερόμενο έλαιο. Σε περίπτωση που είναι εν εξελίξει η διαδικασία καταχώρησης του προσφερόμενου ελαίου στο Γενικό Χημείο του Κράτους για λήψη Αριθμού Καταλόγου, στην υπεύθυνη δήλωση αναγράφεται ότι έχουν υποβληθεί όλα τα απαιτούμενα δικαιολογητικά στο Γενικό Χημείο του Κράτους, για την χορήγηση του Αριθμού Καταλόγου, παράλληλα με τον αριθμό πρωτοκόλλου της αιτήσεως που έχει υποβληθεί προς χορήγηση αυτού.

 7.6.5 Εργοστάσιο παραγωγής (χώρα, περιοχή, διεύθυνση, τηλέφωνο κλπ) και υποπαρασκευαστές εάν υπάρχουν.

 7.6.6 Αποδοχή επιθεώρησης των εγκαταστάσεων παραγωγής από αρμόδια επιτροπή της στρατιωτικής υπηρεσίας.

 7.6.7 Η παραγωγική διαδικασία είναι σύμφωνη με την εθνική νομοθεσία και τη νομοθεσία της Ευρωπαϊκής Ένωσης, σε ότι αφορά στην τήρηση των κανόνων υγιεινής.

 7.6.8 Κατά την παραγωγή ελαίου SAE-40, δεν χρησιμοποιήθηκε διαδικασία που απαγορεύεται από την εθνική νομοθεσία και τη νομοθεσία της Ευρωπαϊκής Ένωσης.

 7.6.9 Τα βασικά έλαια από τα οποία παράγεται το έλαιο SAE-40, είναι καλά διυλισμένα κλάσματα πετρελαίου ή συνθετικά υλικά και μίγματα αυτών, με ανάμιξη με πρόσθετα κατάλληλης σύστασης και σε τέτοιες ποσότητες, ώστε το τελικό προϊόν να ανταποκρίνεται πλήρως στις απαιτήσεις της παρούσας προδιαγραφής. Τα κλάσματα του πετρελαίου είναι πρωτογενή ή προέρχονται εξ’ ολοκλήρου ή εν μέρει από αναδιύλιση χρησιμοποιημένων ορυκτελαίων που έχουν τις ιδιότητες ενός καλά διυλισμένου βασικού ελαίου.

 7.6.10 Το προσφερόμενο έλαιο δεν περιέχει ανόργανα οξέα ή ανόργανες βάσεις, καθώς και πολυχλωριωμένα διφαινύλια, τοξικές ή καρκινογόνες ουσίες και η χρήση του δεν έχει δυσμενείς επιπτώσεις στη δημόσια υγεία και στο περιβάλλον.

 7.6.11 Το προσφερόμενο έλαιο θα διατηρεί αναλλοίωτα τα φυσικοχημικά χαρακτηριστικά του, για 4 τουλάχιστον έτη, από την ημερομηνία της οριστικής παραλαβής του. Σε περίπτωση που αλλοιωθούν τα φυσικοχημικά χαρακτηριστικά του ελαίου μέσα στο εν λόγω χρονικό διάστημα, εφόσον η αλλοίωση δεν οφείλεται στην υπηρεσία, θα το αντικαταστήσει, χωρίς καμία επιβάρυνση της υπηρεσίας.

 7.6.12 Οι ετικέτες σήμανσης των συσκευασιών του ελαίου, δεν θα αλλοιώνονται ή αποκολλώνται, με την επίδραση των περιβαλλοντικών συνθηκών (ήλιος, βροχή, άνεμος κλπ) ή του αποθηκευμένου στη συσκευασία ελαίου, για χρονικό διάστημα, τουλάχιστον 4 χρόνων, από την οριστική παραλαβή του ελαίου, σε περίπτωση που επιλεγεί αυτός ο τρόπος σήμανσης.

 7.6.13 Η διαλογή, κάθαρση, βαφή σήμανση και μεταφορά των συσκευασιών του ελαίου, θα γίνεται με μέριμνα και δαπάνες του προμηθευτή.

 7.6.14 Η παράδοση του ελαίου θα γίνεται στις εγκαταστάσεις της Μονάδας, που θα καθορίζεται στην διακήρυξη του διαγωνισμού ή στο αίτημα οικονομικής προσφοράς, με μέριμνα και έξοδα του προμηθευτή.

 7.6.15 Συμμόρφωση με τον Κανονισμό (ΕΚ) αριθ. 1907/2006 του Ευρωπαϊκού Κοινοβουλίου (REACH) και ιδίως με τις διατάξεις περί καταχώρησης και περί αδειοδότησης των χημικών ουσιών, μη εξαιρουμένων των λοιπών διατάξεων του Κανονισμού.

 7.6.16 Το κόστος τόσο της μεταφοράς του δείγματος στο εργαστήριο του χημείου της ΝΣ/ΔΚ ή άλλου χημείου όσο και της διενέργειας των ελέγχων των φυσικοχημικών χαρακτηριστικών του ελαίου, βαρύνει τον προμηθευτή.

# 8. ΑΠΑΡΑΒΑΤΟΙ ΟΡΟΙ

##  8.1 Όλοι οι παράγραφοι της τεχνικής προδιαγραφής θεωρούνται απαράβατοι και η μη τήρηση αυτών, συνεπάγεται την απόρριψη παραλαβής του ελαίου.

# 9. ΔΙΑΦΟΡΑ

##  9.1 Σε περίπτωση, που για οποιαδήποτε αιτία το Χημείο ΝΣ/ΔΚ, δεν έχει τη δυνατότητα εκτέλεσης κάποιων ελέγχων, τότε τα δείγματα να προωθούνται με μέριμνά ΝΣ/ΔΚ σε άλλο χημικό εργαστήριο του ευρύτερου δημόσιου τομέα (ΧΗΕΔ, ΓΧΚ) ή σε κατάλληλα πιστοποιημένο ιδιωτικό χημικό εργαστήριο.

##  9.2 Η προδιαγραφή αυτή καταργεί, κάθε άλλη προδιαγραφή του ΠΝ, η οποία αναφέρεται στο ίδιο αντικείμενο.

# 10. ΠΡΟΤΑΣΕΙΣ ΒΕΛΤΙΩΣΗΣ ΤΗΣ ΠΕΔ

##  Σχολιασμός της παρούσας Προδιαγραφής από κάθε ενδιαφερόμενο, για τη βελτίωσή της, μπορεί να γίνει μέσω της ηλεκτρονικής εφαρμογής ΠΕΔ, στη διαδικτυακή τοποθεσία prodiagrafes.army.gr.